
Надзорният съвет на „ЛУКОЙЛ Нефтохим Бургас”АД на основание членове 16 и 31 алинея 2 точка 8 от Устава на Дружеството във връзка с член 223 алинея 1 от Търговския закон приема решение, с което свиква Редовно годишно общо събрание на акционерите като определя дата за провеждане на събранието-18.06.2015 година от 11 часа в заседателната зала на хотел „Приморец“-град Бургас при следния дневен ред:

1. Доклад за дейността на дружеството за 2014 година с проект за решение-Общото събрание на акционерите на „ЛУКОЙЛ Нефтохим Бургас”АД приема доклада за дейността за 2014 година.

2. Приемане на годишния финансов отчет за 2014 година и отчета на назначения регистриран одитор с проект за решение-Общото събрание на акционерите на „ЛУКОЙЛ Нефтохим Бургас”АД приема годишния финансов отчет за 2014 година и отчета на назначения регистриран одитор.

3. Приемане на доклада  за дейноста на избрания одитен комитет на Дружеството съгласно изискванията на член 40 л от Закона за независимия финансов одит, удължаване на мандата на одитния комитет, определяне на възнаграждение с проект за решение-Общото събрание на акционерите на „ЛУКОЙЛ Нефтохим Бургас”АД приема доклада  за дейността на избрания одитен комитет на Дружеството съгласно изискванията на член 40 л от Закона за независимия финансов одит. Общото събрание приема решение, с което удължава с една година мандата на Одитния комитет, считано от 25.06.2015 година. Общото събрание на акционерите определя   еднократно възнаграждение на членовете на Одитния комитет в размер на една средно-месечна заплата за Дружеството.

4. Разпределение на печалба за 2014 година с проект за решение-Във връзка с отрицателния финансов резултат от дейността на дружеството (загуба) Общото събрание на акционерите на „ЛУКОЙЛ Нефтохим Бургас”АД приема предложението да не се разпределя печалба за 2014 година и да не се изплащат дивиденти.

5. Избор на регистриран одитор за проверка и заверяване на годишния финансов отчет за 2015 година с проект за решение Общото събрание на акционерите на „ЛУКОЙЛ Нефтохим Бургас”АД избира и назначава предложения от Одитния комитет  регистриран одитор за проверка и заверяване на годишния финансов отчет за 2015 година.

6. Освобождаване от отговорност за 2014 година на членовете на Надзорния и Управителния съвет с предложение за решение-Общото събрание на акционерите на „ЛУКОЙЛ Нефтохим Бургас”АД освобождава от отговорност членовете на Надзорния и Управителния съвет за дейността им през финансовата 2014 година.

7. Разни

   Поканват се всички акционери на Дружеството да вземат участие лично или чрез представител. Писмените материали за събранието са на разположение на акционерите по седалището и адреса на управление на „ЛУКОЙЛ Нефтохим Бургас”АД в град Бургас-8104, „ЛУКОЙЛ Нефтохим Бургас”АД, Дирекция „Правно обслужване“-Ст.юрисконсулт В.Великов (тел.05511 3840), всеки работен ден от 8:30 до 17:00 ч, считано от датата на обявяване на настоящата покана в Търговския регистър. Регистрацията на акционерите ще се извършва в деня на Общото събрание от 09:00 часа до 11:00 часа. За регистрация и участие в Общото събрание на акционерите, физическите лица-акционери представят документ за самоличност и депозитарна разписка, удостоверяваща броя на притежаваните акции. В случай, че са пълномощници-с писмено изрично нотариално заверено пълномощно, издадено за конкретното Общо събрание  и отговарящо на изискванията на Закона.
   Юридическите лица-акционери представят оригинал на актуално удостоверение за търговска регистрация, както и документ за самоличност на законния представител. Пълномощниците на акционерите-юридически лица се легитимират с писмено, изрично, нотариално заверено пълномощно, издадено за конкретното Общо събрание на акционерите и отговарящо на изискванията на Закона както и с лична карта.
   На основание чл.227 алинея 3 от Търговския закон Надзорният съвет приема,че при липса на кворум Общото събрание на акционерите ще се проведе на 07.07.2015 година от 11 часа при същия дневен ред и на същото място.

